चिकित्सा विभाग का कहना है कि व्यर्थ की भीड़ में खुद को शामिल करना खुद के साथ अन्याय करना है।
राजसमंद. कोरोना वायरस को फैलने से बचाने को प्रशासन व चिकित्सा विभाग द्वारा लगातार आगाह किया जा रहा है। इसके बावजूद अभी भी कई लोग बाहर खुले में घूम रहे हैं। हालात ये है कि सवेरे ट्राफिक पुलिस वालों को रोककर उन्हें लौटाना पड़ा। कुछ लोग तो कारों में सवार होकर सड़कों पर मुआयना करने निकले। उन्हें भी ट्राफिक पुलिस ने घर लौटने को मजबूर किया। चिकित्सा विभाग का कहना है कि व्यर्थ की भीड़ में खुद को शामिल करना खुद के साथ अन्याय करना है। एक बार यदि इस वायरस की चपेट में आ गए तो फिर बाहर निकलना मुश्किल होगा। सवेरे अस्पताल में भी छोटी व मामूली बीमारियों को लेकर काफी भीड़ अस्पताल में देखी गई।